102/2 Jina …………………………………………………………………………………………

KISWAHILI Nambari ya Mtahiniwa ………………………………………………………..

Karatasi ya 2 Sahihi ya Mtahiniwa ……………………………………………………………

JULAI 2014 Darasa ……………………………………………………………………………………

Muda : Saa 2½ Tarehe …………………………………………………………………………………….

 SHULE YA UPILI YA MANG’U

 Hati ya Kuhitimu Masomo ya Sekondari

 MTIHANI WA MWIGO

 2014

Maagizo

1. Jibu maswali yote.
2. Majibu yote yaandikwe kwenye nafasi zilizoachwa katika kijitabu hiki cha maswali.
3. Karatasi hii ina kurasa 12 zilizopigwa chapa.
4. Watahiniwa ni lazima wahakikishe kwamba kurasa zote za karatasi hii zimepigwa chapa sawasawa na kuwa maswali yote yamo.

 **Fungua Ukuras**

**UFAHAMU**

*Soma kifungu kifuatacho kisha uyajibu maswali yanayofuatia*

Teknojojia mpya ni tawi la maarifa linalohusiana na Sayansi kwa upande mmoja na Uhandisi kwa upande mwingine.Sayansi ni elimu inayotokana na uchunguzi na majaribio katika maabara. Nao uhandisi ni ujuzi wa kuunda mitambo. Maarifa ya sayansi yanapotumiwa kutengeneza vitu viwandani, hali hii inakuwa teknolojia.

Zao mojawapo la teknolojia mpya ni simu tamba. Watu vijijini sasa wanawasiliana na jamaa zao walio mbali. Akina nyanya wanapopanda njugu, kupalilia migomba, kukama ngamia au kukuna nazi, wanaweza kuzungumza na wajukuu zao walio Uingereza, Marekani, Uchina au kwingine kule.

Hakuna mahali mabapo hapajafikiwa na teknolojia mya. Tukitembelea baadhi ya nyumba, tutaona vifaa kama vile tanuri la miale au maikrowevu ambalo linapika maharagwe yakaiva kwa dakika chache tu. Majokofu nayo yanatuwezesha kuhifadhi vyakula bila kuharibika. Hata maiti na mizoga inaweza kuhifadhiwa kwa miaka mingi kwa ajili ya utafiti bila kuoza katika mochari au makafani.

Kwa upande wa kilimo, teknolojia imefanya makubwa. La kustaajabisha ni mtu mmoja kulima eneo kubwa la shamba kwa trekta . Halafu akapanda kwa tandazi, akanyunyizia dawa kunyausha magugu, akavuna na kukoboa mahindi akiwa peke yake. Siku hizi inawezekana kukuza mimea na kufuga wanyama wanaokomaa kwa muda mfupi na kutoa mazao maradufu kwa sababu ya teknolojia mpya.

Teknolojia imewezesha watu kuvumbua aina nyingi za nishati.Badalaya kutegemea umeme na maji tu, sasa watu wanatumia mvuke,nguvu za upepo na nishati ya jua kupata umeme.Kwa sababu hii hata mababu zetu vijijini wanatazama televisheni bila shida wala shaka.

Kwa upande mwingine, teknolojia ina madhara yake. Kwa nfano, uundaji wa silaha kali unaendelea kuwaangamiza watu wengi. Mabomu ya kitonoradi yaliyoangushwa Hiroshima na Nagasaki, Japan , mwaka wa 1945 ni zao la kisayansi. Haya yaliwauwa watu wengi na madhara yake bado yanadhihirika hata leo katika maumbile ya watoto wanaozaliwa na upungufu. Tena magaidi wa uhalifu wa kimataifa wanatumia teknolojia mya kuimarisha mbiafnu zao za kutenda maovu. Isitoshe, inawezekana kutumia teknolojia kuagiza benki kutuma pesa nje ya nchi bila mwenye hazina kujua.

Wahalifu wanaweza kusikiliza mawasiliano ya watu kwa simu hata ikiwa ni baina ya polisi.Kisha matatizo mengi ya kiafya yanasemekana yanatokana na vyakula vilivyokuzwa kutumia teknolijia mpya.

 **Fungua Ukurasa**

Katika usafiri, kuna gari moshi lenye kutumia stima badala ya makaa. Hili ni zao la teknolojia mpya vilevile. Ingawa mwendo wake ni wa kasi, kasi hiyo na stima huweza kusababisha ajali mbaya mno.

Ingawa madhara yapo lakini manufaa ya teknolojia ni mengi kuliko madhara yenyewe. Faida ni kuwa teknolojia hurahisisha shughuli za watu kama vile kufua na kusafiri.Pia hufanya matokeo ya shughuli kuwa bora zaidi. Kazi iliyopigwa chapa kwa kompyuta huwa safi na bora. Vilvile vitu vinavyotengenezwa siku hizi ni vidogo na vyepesi lakini vyenye miundo ya kuvutia.Tatizo tu ni ile kasi kubwa ambayo ni moja ya mambo yanayosababisha ajali nyingi.

Gharama ya vitu vinavyotengenezwa kutumia teknolojia mpya ni nafuu. Teknolojia hii inatumia maloghafi ya kisasa hivyo kuhifadhi madini yetu.Pia huunda vitu ambavyo matumizi yake hayadhuru mazingara. Tusisahau kuwa hata hapa kwetu mateknia wa juakali wanapiga hatua. Wanajitahidi usiku na mchana kuunda vitu vya kutuuzia kwa gharama nafuu. Mitambo ya kusukuma maji sasa inapatikana. Vyombo vya kusafirisha mizigo, vifaa vya kunyunyuzia maji, tanuri ya kuoka inayohifadhi nishati na vingine vingi sasa vinaundwa na kaka na dada zetu, mipango inafanywa ili kuimarisha sekta hii. Ikiimarika, inawezakuwa nchi yenye uwezo wa viwanda.

**Maswali**

1. Ipe taarifa hii kichwa mwafaka. (alama 2)

Teknolojia ina manufaa mengi. Taja yanayohusiana na matumizi ya kinyumbani kulingana na taarifa. (alama 2)

1. Eleza madhara ya teknolojia mpya katika mawasiliano. (alama 2)

  **Fungua Ukurasa**

1. Bainisha aina nne za nishati. (alama 2)
2. Eleza maana na matumizi ya methali “Yote yang’aayo usidhani ni dhahabu” kulingana na taarifa. (alama 2)
3. Andika maneno manne yaliyotoholewa kwenye kifungu. (alama 2)
4. Nini maana ya maneno yafuatayo: (alama 3)
5. Jokofu
6. Malighafi
7. Tanuri

**Fungua Ukurasa**

**MUKTASARI**

*Soma kifungu kifuatacho kisha ujibu maswali yafuatayo.*

Aliyekupa kiti ndiye aliyenipa kumbi.Methali hii ina hekima nyingi ambayo jamii ingetumia kama mwongozo wa kutazama mambo. Hakuna mtu anayeamua jinsi atakavyoumbwa na wala hakuna asiye na kasoro. Walemavu nao ni watu ambao licha ya kujikuta katika hali waliyomo, wanahitmapenzi kutoka kwa wenzao katika jamii. Nani asiyetaka kupendwa na kuthaminiwa? Binadamu wote ni sawa machoni pa Muumba wetu na pale anapobaguliwa au kupuuzwa, kanuni hii inavurugwa.

Kuna wazazi wanaowabagua watoto wao waliolemaa. Watoto hawa hufungiwa ndani na kutoruhusiwa kutoka nje waonekane kwa wazazi hao kihisi kuwa watawaletea fedheha. Watoto hawa huwa kama wafungwa. Tumeona katika vyombo vya habari watoto waliolemaa wakiwa wamefungwa kwa minyororo iliyofungashwa kwenye vigingi chumbani. Watoto hawa huachwa kulala hapo walipopachafua kwa haja zao huku wengine wakiachwa kuwa windo rahisi kwa funza.Ulemavu wa watoto hawa huongezeka kwa kutofanya mazoezi ya kutembea na kwa fujo la funza na wadudu wengine wanaofyonza damu. Wazazi hao wanapofumaniwa hujitahidi kueleza kuwa wanafanya hivyo kwa mapenzi ya watoto hao ambao wanaweza kutoweka nyumbani wasiweze kupatikana . Hata hivyo, sote tunajua kuwa kuna makao mbalimbali yenye kushughulikia watoto wenye taahira mbalimbali. Kwa nini watoto hawa wasipelekwe katika makao haya amabapo kuna wahisani wanaojitolea kuwasaidia badala ya kuwaongezea dhiki za maisha?

Mbali na udhalilishaji tuliouzungumzia, kuna ubaguzi wa kielimu. Hadi sasa bado wapo wazazi wengi ambao huwanyima watoto waliolemaa fursa ya kusoma. Wanaona kuwa watoto hawa hawawezi kumudu masomo. Watoto hawa huachwa tu nyumbani. Watot wote wanahitaji elimu japo akali pasi kubaguliwa. Miche inapokuwa midogo, huwezi kujua upi utamudu hali mbalimbali na kuinukia kuwa mti mkubwa uliokomaa na kukufaidi. Hivi ndivyo na watoto walivyo. Yule unayemdharau na kumkandamiza huenda ndiye nyota ya kesho unayoizima. Wapo watu walemavu wenye bidii, maarifa na hekima kuliko wale wasio na ulemavu. Kulemaa si kudumaa kimawazo au katika utendakazi.

Watu waliolemaa kwa jumla maslahi yao hayajashughulikiwa vilivyo katika jamii zetu. Hata katika miji yetu mikubwa yenye kudai ustaarabu, ndugu zetu waliolemaa wanakabiliwa na vikwazo vingi. Fikiria kwa mfano jingo lenye ghorofa nne au tano ambalo halina lifti wala njia maalumu ya kuendeshea vigari vya walemavu. Hata kama kuna watu walio tayari kuwasaidia, inakuwa vigumu kuvipitisha vigari vidogokatika vigazi vivyo vya kupandia. Wahandisi wetu

 **Fungua Ukurasa**

wanahitaji kutilia maanani maslahi ya watu wote katika jamii wanapotengeneza shughuli za ujenzi. Kutozingatia huku ni njia moja ya kuwabagua walemavu ambao bila shaka wataathiriwa vibaya. Hata magari ya usafiri wa umma hayana viti maalumu kwa ajili ya walemavu pamoja na kwamba watu waliolemaa huyatumiamagari haya kusafiri.

Labda kikwazo kikubwa zaidi katika maisha ya walemavu ni katika nyanja ya elimu na taaluma. Utaona kuwa shule nyingi na vyuo viwango mbalimbali vinakosa huduma maalumu kwa ajili ya walemavu. Wanafunzi walemavu huchanganywa na wale wasio walemavu na kufundishwa kama kwamba wote hawana tatizo. Wanafunzi hawa wakati uo huo hutazamiwa kutahiniwa kutumia vigezo na viwango vilevile wanavyotarajia wanafunzi wengine kuvifika. Katika riadha kwa mfano, wanariadha walemavu huandaliwa mashindano yao tofauti na wenzao. Mazingira wanamosomea wanafunzi walemavu sharti yachunguzwe upya na kurekebishwa ili kukidhi hali yao ili nao waweze kuvifikia viwango vinavyohitajika bila kujidhiki kupita kiasi. Suala hapa siyo kupendelewa kwao bali mazingira ya masomo kama vile vifaa vya masomo na huduma nyingine kuandaliwa kwa namna ambayo hayatakuwa mzigo zaidi katika jitihada zao za kuiandama elimu.

Walemavu wanahitaji upendo. Inatupasa kuwaonyesha upendo wetu kila tunapohusiana nao. Tunaweza kuwapunguzia mizigo midogo midogo siyo tu kwa kuwapa maneno matamu bali zaidi vitendo vyetu. Ukimsaidia asiyeona kuvuka barabara salama au kumpisha anapopita, utakuwa umeonyesha upendo wako na kujali kwako. Ukiwahimiza wazazi wanaowabagua watoto wao waliolemaa dhidi ya kufanya hivyo,utakuwa umetenda la wajibu. Maisha yetu ni safari, na katika hii safari ndefu ya maisha huwezi kujua keshoina nini maana maisha ni gubiko la giza zito. Katika jamii moja ya Kiafrika kuna usemi kwamba ulemavu huja utu uzimani. Je, wewe utaona vipi ikiwa utabaguliwa na kupuuzwa?

**Maswali**

1. Kwa maneno 80, fafanua changamoto zinazowakabili watu walemavu. (alama 6, 1 ya mtiririko)

**Matayarisho**

 **Fungua Ukurasa**

**Nakala Safi**

1. Kwa mujibu wa kifungu hiki, ni njia zipi zinaweza kutumika kutatua matatizo ya walemavu. Maneno 80 (alama 7, 1 ya mtiririko)

**Matayarisho**

 **Fungua Ukurasa**

**Nakala Safi**

**MATUMIZI YA LUGHA**

1. Fafanua tofauti ya kimatamshi kati ya konsonanti na irabu. (alama 1)
2. Bainisha miundo ya silabi katika neno “Mchongoma”(alama 1)
3. Andika sauti moja ambayo ni kikwamizo sighuna cha ufizi. (alama 1)

**Fungua Ukurasa**

1. Kiimbo kina umuhimu gani katika sarufi ya Kiswahili? (alama 1)
2. Maneno yaliyopigiwa msatari yanaweza kutumiwa kwa njia mbili tofauti. Zitaje. (alama 2)
3. Tume hiyo ilibuniwa baada ya uchaguzi.
4. Nyumba za askari zimejengwa upya.
5. Tumia “a ” katika sentensi kuonyesha jambo ambalo latendeka kama kawaida ya maumbile. (alama 2)
6. Tumia “ki” katika sentensi kuonyesha masharti yanayowezekana. (alama 1)
7. Geuza sentensi ifuatayo katika wakati uliopo katika mabano. (alama 2)

Unafiki wa kidini unachukiwa na wengi (njeo ijayo hali timilifu)

1. Taja sifa mbili za nomino katika ngeli ya I-ZI. (alama 2)

**Fungua Ukurasa**

1. Tunga sentensi kuonyesha matumizi mawili ya kituo. (alama 2)
2. Andika sentensi upya kwa kubadilisha maneno yaliyopigiwa mstari kulingana na maagizo.

 (alama 4)

1. Nyama hiyo ni ngumu mno,hailiki. (nomino,nomino)
2. Viongozi waadilifu huepuka ubadhirifu wa mali. (nomino, kitenzi.)
3. Andika katika usemi halisi. (alama 2)

Jeni alishangaa na kutaka kujua kwa nini mzee huyo hakuwa amelitilia maanani wazo zuri kama hilo.

1. Andika sentensi ifuatayo katika hali ya ukubwa wingi. (alama 2)

Mtu alikunywa uji ndoo nzima.

1. Kauli ya kutendesheana ni kauli mseto: (alama 2)
2. Zitaje kauli hizo.
3. Inaleta dhana gani?
4. Changanua sentensi hii kwa njia ya mishale. (alama 4)

Tamthilia tunayoisoma sasa imeandikwa na mwandishi hodari.

 **Fungua Ukurasa**

1. Fafanua dhana ya kiambishi. (alama 1)
2. Andika sentensi upya ukitumia kiambishi “ji” (alama 1)

Hassan amepoteza jahazi lake mwenyewe.

1. Bainisha mofimu katika sentensi hii. (alama 3)

Hajanyweshwa.

1. Toa maana mbili zinazojitokeza katika sentensi hii. (alama 2)

Sultana anapenda kuimba kuliko Sudana.

1. Ainisha kirai kilichopigiwa mstari. (alama 2)
2. Barafu yote iliyeyuka baada ya jua kuchomoza.
3. Tunga sentensi yenye kirai kivumishi chenye vivumishi viwili na nomino. (V+V+N)
4. Bainisha shamirisho katika sentensi ifuatayo. (alama 3)

Mwigizaji aliwaigizia wanafunzi tamthilia kwa maleba.

1. Tungia neno lifuatalo kitate. (alama 1)

Tai

 **Fungua Ukurasa**

**ISIMUJAMII**

1. Fafanua majukumu matano ya Kiswahili kama lugha ya taifa. (alama 5)
2. Taja na ueleze sababu tano zinazompelekea mtu kuwa na ujuzi wa zaidi ya lugha moja. (alama 5)

Wazo: Gae huwa chombo wakatiwe.

 **Huu ndio ukurasa wa mwisho**